Bokassa på Byscenen Trondheim 19.10 2019Bokassa på Byscenen Trondheim 19.10 2019
**Bokassa** er et norsk band fra Trondheim. Bandet består av Jørn Kaarstad, Olav Dowkes og Bård Linga. Bokassa har gitt ut to studioalbum, *Divide & Conquer* i 2017 på plateselskapet All Good Clean Records, og *Crimson Riders* med Mvka Music i 2019. Bokassa spilte som oppvarmingsband i Europa for Metallicas WorldWired Tour i 2019.

Musikkanmeldere beskriver ofte Bokassa som et band som kombinerer tunge stoner-riff med hardcore punkrock, med «stonerpunk» som resultat.[]

Historikk
---------

Bandet ble startet i Trondheim av Jørn Kaarstad. Han kommer fra Tananger utenfor Stavanger, men flyttet til Trondheim da han fikk jobb i NRK P3 i 2010. Han er for tiden programleder i Radio Rock.

Bandet ga ut sin første EP, *War on Everything*, den 2. oktober 2015. I 2017 ga de ut debutalbumet *Divide & Conquer*. I 2019 ga de ut sitt andre album, *Crimson Riders*. Bandet ble nominert til Spellemannprisen 2019 i klassen årets gjennombrudd og Gramostipend.

Bokassa har siden debutalbumet har fått gode anmeldelser og flere fans. Metallicas trommeslager Lars Ulrich har i flere intervjuer uttalt at Bokassa er hans nye favorittband. Sammen med det svenske bandet Ghost spilte Bokassa som oppvarmingsband for Metallica på deres WorldWired-turné i Europa i 2019. Da de ble kontaktet av manageren til Metallica med forespørsel om å være oppvarmingsband, trodde Bokassa at noen drev gjøn med dem. De ble da kontaktet av Lars Ulrich, som bekreftet at meldingen fra manageren var ekte. 

I 2021 vant bandet Bendiksenprisen, som deles ut av GramArt og Kulturdepartementet, med et prisbeløp på 100.000 kroner. I juryen begrunnelsen heter det blant annet: «med et sjangeroverskridende lydbilde og en voldsom energi står platene definitivt på egne ben, men det er på scenen musikken virkelig kommer til sin rett».

Diskografi
----------

Studioalbum
* *Divide & Conquer* (2017)
* *Crimson Riders* (2019)
* *Molotov Rocktail* (2021)

Medlemmer
---------

* Olav Dowkes: vokal og trommer
* Jørn Kaarstad: vokal, gitar og banjo
* Bard Linga: vokal og bass

Referanser
----------

1. ↑  «Varmer opp for Metallica: – Trodde det var kødd!». *dagsavsisen.no*. 24. september 2018. Besøkt 8. februar 2020.
2. ↑  «Kristopher Schau digger det nye bandet til P3-Jørn fra Tananger». *byas.no*. 19. september 2015. Besøkt 12. juni 2021.
3. ↑  «Spellemannominasjoner 2019». *nrk.no*. 7. februar 2020. Besøkt 8. februar 2020.
4. ↑  «Trodde de skulle anmelde burger – fikk musikkpris og 100.000 kroner i stedet». *aftenbladet.no*. 30. juni 2021. Besøkt 3. juli 2021.

Eksterne lenker
---------------

* (en) Offisielt nettsted Rediger på Wikidata

* (en) Bokassa (band) – kategori av bilder, video eller lyd på Commons Rediger på Wikidata
* (en) Bokassa (band) på Discogs Rediger på Wikidata

* (en) Bokassa (band) på MusicBrainz Rediger på Wikidata

* (en) Bokassa (band) på SoundCloud Rediger på Wikidata

* (en) Bokassa (band) på Spotify Rediger på Wikidata

* (en) Bokassa (band) på Songkick Rediger på Wikidata

* (en) Bokassa (band) på AllMusic Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs **·** AllMusic
 |